অসম চৰকাৰে দেশৰ কেইখনমান মহানগৰত নতুনকৈ অসম ভৱন স্থাপন কৰাৰ সিদ্ধান্ত লৈছে। বিশেষকৈ শিক্ষাৰ্থী আৰু ৰোগীৰ প্ৰতি লক্ষ্য ৰাখি ইয়াৰে এটা নতুন অসম ভৱন স্থাপন কৰা হ'ব।
বহু শিক্ষাৰ্থীয়ে অধ্যয়নৰ উদ্দেশ্যে নতুন দিল্লীলৈ যায়। সেইদৰে উন্নত চিকিৎসাৰ বাবে বহু ৰোগীও নতুন দিল্লীলৈ যায়।নতুন দিল্লীত এটা অসম ভৱন আছে যদিও বাসস্থানৰ সীমিত সুবিধাৰ বাবে শিক্ষাৰ্থী আৰু ৰোগীসকলে অপেক্ষা কৰিবলগীয়া হয়। সেয়ে অসম চৰকাৰে কেৱল শিক্ষাৰ্থী আৰু ৰোগীৰ বাবে নতুন দিল্লীৰ দ্বাৰকাত এক অসম ভৱন স্থাপনৰ সিদ্ধান্ত লয়।
মুখ্যমন্ত্ৰীয়ে ইতিমধ্যে সাধাৰণ প্ৰশাসন বিভাগ(GAD)ক এই প্ৰক্ৰিয়া আৰম্ভ কৰিবলৈ নিৰ্দেশ দিছে।GAD-এ নিবিদাৰ বাবে ৰাজ্যিক পিডব্লিউডিৰ ওচৰত বিষয়টো উত্থাপন কৰিছে।
ৰাজ্য চৰকাৰে হায়দৰাবাদতো এটা অসম ভৱন স্থাপন কৰাৰ সিদ্ধান্ত লৈছে। ইতিমধ্যে তেলেংগানা চৰকাৰৰ ওচৰত অসম চৰকাৰে প্ৰস্তাৱিত অসম সদনৰ বাবে ভূমি আৱণ্টনৰ বিষয়টো উত্থাপন কৰিছে।
তদুপৰি কলকাতাৰ ৰাচেল ষ্ট্ৰীটত থকা পুৰণি অসম গৃহ ভৱনৰ ঠাইত অধিক বাসস্থানৰ সুবিধা থকা নতুন ভৱন নিৰ্মাণৰ ব্যৱস্থা কৰা হৈছে। কলকাতাৰ চল্ট লেকত আন এটা অসম ভৱন আছে।
Northeast Now Exclusive: চৰকাৰৰ এটা ভুল নীতিৰ মাৰাত্মক ফল ভুগিব নেকি আৰক্ষীৰ লগতে মহানগৰবাসীয়ে?
Covid Update ৰাজ্যত নতুনকৈ কিমান আক্ৰান্ত হ'ল কোভিডত; মৃত্যু কিমানৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
